
Z A P I S N I K
35. sjednice Vijeća Mjesnog odbora Jarun, 21. veljače 2024. u prostorijama Mjesnog odbora Jarun, Hrgovići 57a, s početkom u 19:00 sati

PRISUTNI ČLANOVI VIJEĆA:
[bookmark: _Hlk86829379][bookmark: _Hlk100823711]Ljiljana Marks-Šikić, Krešimir Petlić, Lora Rajić, Nikica Mihaljević, Franjo Klečina, Mario Devčić, Vladimir Slošić, Lea Galović, Hrvoje Kuharić, Damir Švizer, Antonella Mamić

ODSUTNI ČLANOVI VIJEĆA: 
nema

OSTALI PRISUTNI: 
nema

Predsjedava: Ljiljana Marks-Šikić, predsjednica Vijeća.
Zapisnik vodi: Mario Devčić, potpredsjednik Vijeća.
	
	Predsjednica konstatira da je prisutno 11 od 11 članova Vijeća, što znači da Vijeće može pravovaljano odlučivati te otvara 35. sjednicu Vijeća Mjesnog odbora.

	Vijeće s 10 glasova ZA i 1 PROTIV prihvaća tekst Zapisnika 34. sjednice Vijeća Mjesnog odbora Jarun, održane 25. siječnja 2024. godine.

Vijeće s 9 glasova ZA i 2 PROTIV prihvaća dnevni red koji glasi:

DNEVNI RED

1. Prijedlog izvješća rada Vijeća Mjesnog odbora Jarun za 2023.
2. Pitanja, prijedlozi i obavijesti

Ad 1. Prijedlog izvješća rada Vijeća Mjesnog odbora Jarun za 2023.
	Članovi Vijeća dobili su pisani materijal uz poziv.
      Predsjednica usmeno informira članove Vijeća o predmetnoj točci dnevnog reda. 
	U raspravi sudjeluju svi članovi Vijeća 
	Nakon rasprave Vijeće sa 7 glasova ZA, 2 PROTIV i 2 SUZDRŽANA donosi

IZVJEŠĆE O RADU
VIJEĆA MJESNOG ODBORA  JARUN 
U 2023. GODINI

1. UVODNE NAPOMENE
Ukupni rad i djelovanje, kao i zadaće, prava i ovlasti Vijeća Mjesnog odbora Jarun normativno se zasnivaju na aktima u kojima se njegov djelokrug i aktivnosti precizno usmjeravaju i određuju propisanim odredbama. To su: Statut Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst, 16/22), Pravila Mjesnog odbora Jarun i Poslovnik o radu Vijeća Mjesnog odbora Jarun.
Programsko-plansko usmjerenje rada Vijeća definirano je usvajanjem nekih temeljnih dokumenata, odnosno pridržavanjem onih prije usvojenih, kao i onih koji su pravno uporište za rad, a koji su, shodno tome, u svojoj ukupnosti bili programi vodilje za djelovanje Vijeća u 2023. godini – Poslovnik Vijeća, Statut Grada Zagreba itd., a na temelju kojih su sjednice bile planirane, pripremane, sazivane i vođene.
1. SASTAV VIJEĆA 
Saziv Vijeća činili su:
Mario Devčić (ZJN), Lea Galović (ZJN), Franjo Klečina (DP), Hrvoje Kuharić (ZJN), Ljiljana Marks-Šikić (NL), Nikica Mihaljević (SDP), Krešimir Petlić (ZJN), Lora Rajić (ZJN), Vladimir Slošić (MOST), Damir Švizer (HDZ), Antonella Mamić (HDZ).

1. lipnja 2023. član Vijeća Petar Vranjković podnio je ostavku na obnašanje dužnosti zamjenika člana, a 6. lipnja 2023. dužnost zamjenika člana Vijeća počela je obnašati Antonella Mamić.

Predsjednica Vijeća je bila Ljiljana Marks-Šikić, a potpredsjednik Mario Devčić.

3. O RADU VIJEĆA
a) Predsjednica Vijeća
	Predsjednica Vijeća obavljala je svoje dužnosti temeljem odredbi Pravila Mjesnog odbora Jarun (članci 20. i 22.). Osim toga obavljala je i niz drugih aktivnosti vezanih uz poslove i zadaće funkcije koju obnaša. Poklanjala je, zajedno s ostalim članovima Vijeća, iznimno veliku pažnju odnosu s građanima s kojima je komunicirala izravno ili elektroničkom poštom ovisno o potrebi i temama, nastojeći pomoći u rješavanju brojnih pitanja, ponajprije komunalne prirode. Zbog upućenosti i uvida u aktualnu komunalnu i prometnu problematiku, a time i promptnog reagiranja na akutne probleme koji su zahtijevali brzo rješavanje, često je obilazila teren. Tijesno je surađivala s predsjednicom Vijeća Gradske četvrti, osobito na redovnim sastancima koordinacije predsjednice Vijeća Gradske četvrti Trešnjevka-jug s predsjednicima/cama vijeća ostalih mjesnih odbora Vijeća.
b) Potpredsjednik Vijeća
            Potpredsjednik Vijeća, sukladno odredbama članka 21. Pravila Mjesnog odbora Jarun, iznimno je mnogo pomagao predsjednici u radu.
c) Članovi Vijeća
Članovi Vijeća svoje pravo i dužnosti, određene člankom 13. Pravila Mjesnog odbora Jarun, ostvarivali su uglavnom sudjelujući u radu sjednica Vijeća i na očevidima. Njihovo se djelovanje očitovalo ponajprije sudjelovanjem u raspravama te iznošenjem prijedloga, pitanja i zahtjeva. Članovi Vijeća iskazali su visoku spremnost za aktivno angažiranje. Povrh toga, sudjelovali su u povremenim dežurstvima vijeća radi neposrednih kontakata i razmjene informacija s građanima, a sve radi što boljeg i bržeg rješavanja najvažnijih problema svakodnevna života, osobito komunalne prirode. Osim toga, i članovi Vijeća su prema potrebi obilazili teren u skladu sa zahtjevima građana i Vijeća Gradske četvrti (evidentiranje mjesta za spremnike za odvojeno prikupljanje otpada, divljih odlagališta smeća, prometni očevidi, oštećenja na kolnicima i nogostupima, stanja zelenih površina i dr.). Aktivno su sudjelovali u pripremi i obilježavanju Dana MO Jarun, 20 svibnja 2023.
3. 1. SADRŽAJ I UČINCI RADA VIJEĆA
Što se tiče strukture prema predlagateljima (inicijatorima), uglavnom su to bili predsjednica Vijeća i Vijeće Gradske četvrti.

U ukupnom radu Vijeća poseban osvrt svakako zavređuje planiranje i realizacija Plana malih komunalnih akcija kao i Plana komunalnih aktivnosti koje donosi Vijeće Gradske četvrti, kao najvažnijeg instrumenta kojim Vijeće Mjesnog odbora, uz prethodnu pripremu,  može izravno utjecati na zadovoljavanje različitih konkretnih potreba u pojedinim dijelovima Gradske četvrti koje pokriva Mjesni odbor. 
Sukladno Zaključku o prostorima mjesne samouprave (Službeni glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20 i 28/21) Vijeće je odlučivalo o povremenom korištenju prostora mjesne samouprave u Zagrebu, Hrgovići 57A, dok je odluke o jednokratnom korištenju prostora donosila predsjednica Vijeća temeljom ovlasti Vijeća.
Vijeće Mjesnog odbora Jarun donijelo je 20. travnja 2023. nova Pravila mjesnog odbora Jarun i Poslovnik o radu Vijeća Mjesnog odbora Jarun i od tada radi po njima.

4. ZAKLJUČNE OCJENE
Vijeće Mjesnog odbora Jarun potvrdilo se kao mjesto artikulacije zajedničkih potreba i interesa stanovnika svoga područja. Učestalo obraćanje građana, udruga i drugih subjekata Vijeću zahtjevima, prijedlozima, upitima i inicijativama ponajbolje svjedoči da je Vijeće prihvaćeno kao promicatelj demokratske rasprave i odlučivanja o zajedničkim prioritetima stanovnika područja koje pokriva Mjesni odbor.
Iako Vijeće Mjesnog odbora nije zadovoljno krajnjim učincima svoga djelovanja jer se neki predmeti ne rješavaju ni brzo ni kvalitetno, očekuje se spremnost gradskih upravnih tijela i drugih institucija u uvažavanju inicijativa, prijedloga i zahtjeva, odnosno napredak u sljedećem razdoblju. Očekuje se aktivno unapređivanje rada Vijeća u idućim godinama, a time i izravnije i učinkovitije sudjelovanje svih zainteresiranih građana u upravljanju Mjesnim odborom, Gradskom četvrti Trešnjevka-jug i, u konačnici, Gradom Zagrebom.
Ad 2. Pitanja, prijedlozi i obavijesti

	Predsjednica izvješćuje o radovima na križanju Ulice A. Piazze i Jarunske te o radovima na križanju Jarunske ulice i Ulice Hrgovići. Dok traju radovi (oko tri tjedna), uvedena je privremena regulacija prometa.

Član Vijeća Franjo Klečina, postavlja upite:
· Što je sa realizacijom postavljanja uspornika na križanja ulice Hinka Wurtha i Vrisničke ulice?
· Što je sa realizacijom odluke Vijeća Gradske četvrti Trešnjevka-jug o izgradnji rasvjete na igralištu Osnovne škole  Bartola Kašića
· Koji je status realizacije prometne studije u naselju Jarun
Član Vijeća  Vladimir Slošić posatvio je upit:
· Tko je odgovoran za sadnju i raspored nove sadnje u siječnju 2024. i zašto vijećnici o tome nisu bili unaprijed obaviješteni.
	





Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.

Sjednica završena u 19:50 sati.
KLASA: 024-08/24-003/369
URBROJ: 251-13-11-15/007-24-2
U Zagrebu, 21. veljače 2024.

Zapisnik sastavio:                                                                                                       Predsjednica
Mario Devčić                                                                                                      Vijeća Mjesnog odbora
                                 Jarun
     		
                                                                                                                               Ljiljana Marks-Šikić






Izvješće o glasanju na 35. sjednici VMO Jarun, 21.2.2024.
	Članovi Vijeća
	 Prihvaćanje zapisnika
	Dnevni red
	Ad 1.

	1.
	MARIO DEVČIĆ
	+
	+
	+

	2.
	LEA GALOVIĆ
	+
	+
	+

	3.
	FRANJO KLEČINA
	-
	-
	-

	4.
	HRVOJE KUHARIĆ
	+
	+
	+

	5.
	ANTONELLA MAMIĆ
	+
	+
	0

	6.
	LJILJANA MARKS - ŠIKIĆ
	+
	+
	+

	7.
	NIKICA MIHALJEVIĆ
	+
	+
	+

	8.
	KREŠIMIR PETLIĆ
	+
	+
	+

	9.
	LORA RAJIĆ
	+
	+
	+

	10.
	VLADIMIR SLOŠIĆ
	+
	-
	-

	11.
	DAMIR ŠVIZER
	+
	+
	0

	    NIJE PRISUTAN= prekrižiti ime









